Aarhuus Stifts-Tidende, 1828-12-16
En Handelsbetjent er i disse Dage indkommen paa Frederikshospital og befindes at være afsindig. Den Ulykkelige indbildte sig at være bleven Overkrigscommissair, og gik desaarsag nogle Dage omkring til Latter paa Gaderne i den for denne Charge bestemte Uniform. Jaften begyndte Prof. Ochlenschlager sine Forelæsninger for denne Vinter. Som sædvanlig havde flere hundrede Tilhørere indfundet sig. Digteren aabnede dem med en hjertelig Hilsen til Høiskolens unge Borgere hvis videre æstetiske Uddannelse nu hvilede paa ham. Med Kraft og Varme advarede han de unge ufordærvede Hjerter at vogte sig for vore moderne Recenscenters indsnærvede Anskuelser, hvis Korthuse, sammenstablede af høitravende Definitioner og meningsløse metafysiske Floskler, som oftest ere Skjul for et tomt Hjerte og en ond Villie. - J de følgende Timer agter den berømte høifortjente Digter at gjøre sine Tilhørere bekjendte med de fortrinligste Digterværker som i de sidste 50 Aar ere fremkomne i Tydskland. Flere Skibe ere indkomne hertil, som have lidt Haverie i den svære Storm den 3die dennes. Odense. Hs. Høiærv. Hr. Dr. Faber, Sog3 nepræst i Middelfart, har ogsaa nydt den Lykke, i en allerhøistegenhændig Skrivelse at bevidnes Hs. Majestæt Kongens allernaadigste Tilfredshed og Tak for sine tvende udgivne Taler i Anledning af den høie Formælingsfest; ligesom og Hs. Majestæt Dronningen for i samme Skrift har ladet Forfatteren tilkjendegive Sin allernaadigste Tak. Frederikshavn, den 7de Decbr. Efter et meget haardt Veir opdagedes i Dagbrækningen den 4de dennes en Brig, hvis Master laae næsten lige med Søen, staaende paa Kysten udenfor Østerversted i Horns=Herred, Hjørring Amt. Ethvert anstillet Forsøg til Bjergning af Mandskabet, der befandt sig i Stormærket, mislykkedes desværre den Dag. Henimod Aften saaes Skibet. betydeligt krænge og den mørke Nat indtraadte, medens hele Tiden Stykker af Skib og Ladning inddreve. Kun af og til, naar fra Stranden en Lygte vistes iveiret, eller med et Fyrtøi gaves Jld, overbeviistes de bekymrede Kystbeboere, den civile Øvrighed og andre Tililende, at de Ulykkelige, af Vind og Sø overdøvede Jammer skrigende, endnu taltes blandt de Levende, og at alt Haab om Redning endnu ikke var aldeles udslukket. Saaledes ventedes næste Dags Komme med en Æng1stelighed og en Længsel, som den der følte det, vistnok ikke er istand til at beskrive det. Solens første Straaler overbeviiste om, at de i Nød stædte endnu befandt sig paa det usikkre Vrag, udsat for med hvert Bølge: Slag at favne Døden; dette bragte nyt Liv og Virksomhed i Alle og især i de faa men ægte Sømænd, der var re tilstæde. Under Mængdens himmelstigende Bøn og taarefyldte Øine, begave disse Kjekke sig i en lille, neppe fuldstændig udrustet Baad, imod de frygtelige Brændinger, som trende Gange uagtet Vragets korte Afstand viiste dem truende tilbage. Dog ikke ændsende den synlige Død og Ødelæggelse lykkedes Gjennemfarten til Vraget den fjerde Gang, og otte Engellændere, efter hver forsig med et tilkastet Toug om Livet at være halet gjennem Søen ind i Baaden af de daadfulde Redningsmænd, bragtes lykkelig i Land, under Tilskuernes Jublen og opstigende Tak til det alvise Forsyn. - J høi Grad ynkeligt var imidlertid Synet af de Ulykkelige, der vare mere døde end levende, efter at de havde været i en saa forfærdelig Stilling i 40 Timer og uden al Vederqvægelse. Det var øiensynligt at flere af dem vilde neppe have holdt det ud over et Par Timer paa Vraget, og ingen af dem vilde vistnok have oplevet Solens Nedgang. De Skibbrudnes Modtagelse og Behandling var saaledes, at den danske Medbroder taknemmeligen vil erindres af dem, hver Gang de fremtidigen maatte passere den danske Val. Briggen hedte Doris og Capitainen ThomOrven af Sunderland, kommende fra Danzig, bestemt til London med Rug og Pibestaver. Af Ladningen vil blot enkelte Pibestaver, og af Skibet, noget Jnventarium og Skrog, blive reddet. Resten er total forliist Efter Districtslægens Erklæring ere de Skibbrudne uden Livsfare.